รัฐบาลไทย-ข่าวทำเนียบรัฐบาล-งานขับเคลื่อนสิ่งประดิษฐ์นวัตกรรมอาชีวศึกษา เข้าสู่ระบบอุตสาหกรรมและพาณิชยกรรมในภาคตะวันออกและพื้นที่ EEC
วันอังคารที่ 10 เมษายน 2561
งานขับเคลื่อนสิ่งประดิษฐ์นวัตกรรมอาชีวศึกษา เข้าสู่ระบบอุตสาหกรรมและพาณิชยกรรมในภาคตะวันออกและพื้นที่ EEC
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิด "งานขับเคลื่อนสิ่งประดิษฐ์นวัตกรรมอาชีวศึกษา เข้าสู่ระบบอุตสาหกรรมและพาณิชยกรรมในภาคตะวันออกและพื้นที่เขตพัฒนาพิเศษภาคตะวันออก (Eastern Economic Corridor : EEC)"
วันนี้ (9เมษายน2561) พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิด "งานขับเคลื่อนสิ่งประดิษฐ์นวัตกรรมอาชีวศึกษา เข้าสู่ระบบอุตสาหกรรมและพาณิชยกรรมในภาคตะวันออกและพื้นที่เขตพัฒนาพิเศษภาคตะวันออก (Eastern Economic Corridor : EEC)" ณ วิทยาลัยเทคนิคสัตหีบ อําเภอสัตหีบ จังหวัดชลบุรี
นายสุเทพ ชิตยวงษ์ เลขาธิการคณะกรรมการการอาชีวศึกษากล่าวถึงการจัดงานครั้งนี้ว่า "สิ่งประดิษฐ์ของคนรุ่นใหม่อาชีวศึกษา" เป็นโครงการที่สํานักงานคณะกรรมการการอาชีวศึกษา (สอศ.)ได้ดําเนินการมาอย่างต่อเนื่องตั้งแต่ปี 2533 เพื่อส่งเสริมให้เยาวชนของชาติคิดเป็น ทําเป็น สร้างความรู้ด้วยตนเองจากแหล่งเรียนรู้ที่หลากหลาย เน้นกระบวนการคิดและปฏิบัติจริง ซึ่งจะนําไปสู่การสร้างรากฐานของการวิจัย เพื่อพัฒนาผลงานสิ่งประดิษฐ์และสร้างนวัตกรรมที่เป็นประโยชน์ต่อสังคมและประเทศชาติ โดยแบ่งออกเป็น11ประเภทที่ครอบคลุมทุกสาขาวิชาที่มีการจัดการเรียนการสอนระดับอาชีวศึกษาในปัจจุบัน
ดังนั้น เพื่อให้การขับเคลื่อนสิ่งประดิษฐ์นวัตกรรมอาชีวศึกษา เข้าสู่ระบบอุตสาหกรรมและพาณิชยกรรมในภาคตะวันออกและพื้นที่EECตามนโยบายThailand 4.0สอศ.จึงได้ร่วมกับสํานักงานศึกษาธิการภาค9จัดโครงการจัดแสดงนิทรรศการผลงานสิ่งประดิษฐ์จากสถาบันอาชีวศึกษาในภาคตะวันออกและพื้นที่ใกล้เคียงจํานวน49วิทยาลัย ที่ผ่านการคัดเลือกว่าสามารถต่อยอดเข้าสู่อุตสาหกรรมและพาณิชยกรรมได้ จํานวนทั้งสิ้น120ผลงาน โดยเชิญสถานประกอบการในภาคตะวันออกกว่า100แห่งเข้าเยี่ยมชม ให้คําแนะนําในการวิจัยพัฒนาผลงานให้ได้มาตรฐานสูงขึ้น และนําไปสู่การจับคู่ความร่วมมือในการนําผลงานไปใช้งานจริงในเชิงธุรกิจต่อไป
พล.อ.สุรเชษฐ์ ชัยวงศ์กล่าวว่า การจัดงานครั้งนี้ถือเป็นการทํางานที่สร้างสรรค์ต่อการศึกษาที่มีภาครัฐ ภาคเอกชน และภาคประชาชน รวมทั้งสื่อมวลชน เข้ามาทํางานร่วมกันสร้างสรรค์งานตาม"กลไกประชารัฐ"ซึ่งถือเป็นนโยบายสําคัญยิ่งของรัฐบาลพล.อ.ประยุทธ์ จันทร์โอชา นายกรัฐมนตรี
นอกจากจะมีนักศึกษาอาชีวะและผู้ประกอบการจากภาคเอกชน8จังหวัดภาคตะวันออกเข้าร่วมแล้ว ยังมีนักเรียนสังกัดสํานักงานเขตพื้นที่การศึกษาต่าง ๆ ในภาคตะวันออกเข้ามาร่วมงานครั้งนี้ด้วย ซึ่งสอดคล้องกับการที่กระทรวงศึกษาธิการต้องการให้เด็ก ๆ เลือกเรียนในสายอาชีวศึกษาในสัดส่วนที่มากขึ้น เพราะอาชีวศึกษาถือเป็นกําลังสําคัญยิ่งต่อการพัฒนาประดิษฐ์คิดค้นและสร้างสรรค์ผลงานนวัตกรรมใหม่ ๆ ที่เป็นประโยชน์ อีกทั้งยังเป็นพลังในการพัฒนาชาติไปสู่Thailand 4.0
ที่สําคัญยังช่วยทําให้เกิดการเสริมสร้างนักประดิษฐ์รุ่นใหม่ให้เข้ามามีส่วนร่วมในการสร้างสรรค์ผลงาน รวมทั้งการนําภูมิปัญญาไทยให้กลับมามีบทบาทในการสร้างสรรค์เศรษฐกิจของประเทศอีกทางหนึ่ง รวมถึงเป็นการบูรณาการจัดการเรียนการสอน สร้างนวัตกรรมสู่การเรียนรู้ บูรณาการสู่การพัฒนาเชิงพาณิชย์ และนําไปสู่การใช้ประโยชน์ได้อย่างแท้จริง
ในการจัดงานครั้งนี้ นอกจากมีการจัดแสดงนิทรรศการผลงานสิ่งประดิษฐ์จากสถาบันอาชีวศึกษาในภาคตะวันออกและพื้นที่ใกล้เคียงแล้ว ยังมีการประชุมการแสดงความจํานงในการช่วยเหลือนักศึกษาอาชีวศึกษา เพื่อขับเคลื่อนสิ่งประดิษฐ์นวัตกรรมอาชีวศึกษาเข้าสู่ระบบอุตสาหกรรมและพาณิชยกรรมในภาคตะวันออกและพื้นที่EECซึ่งได้รับความร่วมมือจากผศ.ดร.บรรพต วิรุณราช อดีตคณบดีวิทยาลัยพาณิชยศาสตร์ มหาวิทยาลัยบูรพาที่เข้ามามีบทบาทสําคัญต่อการจัดประชุมในการจับคู่ระหว่างสถาบันอาชีวศึกษากับสถานประกอบการในพื้นที่
ซึ่งเป็นที่น่าชื่นชมยินดีที่สถานประกอบการที่เป็นนักลงทุนมีวิสัยทัศน์กว้างไกลจํานวนมากต่างได้แสดงความจํานงในการช่วยเหลือหรือต่อยอดให้แก่นักศึกษาอาชีวศึกษาที่นําผลงานมาจัดแสดงใน4แนวทางคือ
1)เจรจาซื้อสิ่งประดิษฐ์ หรือต้นแบบสิ่งประดิษฐ์
2)แนะนําเพิ่มเติมจากสิ่งประดิษฐ์เดิม แล้วจะซื้อสิ่งประดิษฐ์หรือต้นแบบสิ่งประดิษฐ์
3)ให้โจทย์นักศึกษาอาชีวศึกษาในการนําไปสร้างสิ่งประดิษฐ์เพื่อที่จะซื้อต่อไป
4)ให้คําแนะนําหรือช่วยเป็นที่ปรึกษาในการนําไปสร้างสิ่งประดิษฐ์ทั้งปัจจุบันและอนาคตไปดําเนินการทางธุรกิจต่อไป
"การดําเนินงานในภาคตะวันออกครั้งนี้ ถือเป็นการเริ่มต้นที่ดีที่จะพัฒนาต่อไป และเป็นต้นแบบที่สํานักงานศึกษาธิการภาค และ สอศ. จะได้ร่วมกันขยายผลไปยังพื้นที่อื่น ๆ ทั่วประเทศทั้ง6ภาค ขอบคุณทุกฝ่ายที่ร่วมกันทํางานสร้างพลังในการขับเคลื่อนสร้างสรรค์ผลงานสิ่งประดิษฐ์และนวัตกรรม เพราะจะเป็นพื้นฐานสําคัญยิ่งต่อการสร้างเศรษฐกิจที่สร้างมูลค่าให้แก่ประเทศชาติ และฝากให้เลขาธิการคณะกรรมการการอาชีวศึกษาติดตามงานเป็นห้วง ๆ ให้เกิดความก้าวหน้าต่อไปด้วย" พล.อ.สุรเชษฐ์ กล่าว
สําหรับการจัดงานครั้งนี้ เป็นความร่วมมือการทํางานตามกลไกประชารัฐ จัดขึ้นระหว่างวันที่8-9เมษายน2561โดยสํานักงานศึกษาธิการภาค 9 ร่วมกับสํานักงานคณะกรรมการการอาชีวศึกษา (สอศ.) ซึ่งในพิธีเปิดมีผู้บริหารส่วนกลางและพื้นที่เข้าร่วมงานกว่า2,000คน อาทินายภัครธนณ์ เทียนไชย ผู้ว่าราชการจังหวัดชลบุรี,นายสุเทพ ชิตยวงษ์ เลขาธิการคณะกรรมการการอาชีวศึกษา, นายประชาคม จันทรชิต รองเลขาธิการคณะกรรมการการอาชีวศึกษา, นายอํานาจ วิชยานุวัติผู้ตรวจราชการกระทรวงศึกษาธิการ,ผศ.ดร.บรรพต วิรุณราช ที่ปรึกษารัฐมนตรีช่วยว่าการกระทรวงศึกษาธิการ, ศึกษาธิการภาค, ศึกษาธิการจังหวัด เป็นต้น
Written byบัลลังก์ โรหิตเสถียร
Photo Creditปกรณ์ เรืองยิ่ง, อธิชนม์ สลางสิงห์
Rewriterนวรัตน์ รามสูต
Editorบัลลังก์ โรหิตเสถียร